แมนดารินระดมทุน110 ล้าน สร้างโรงแรมเขาใหญ่
บริษัท แมนดารินโฮเต็ล เผย ระดมทุน 110 ล้านบาท&nbsp; สร้งโรงแรมเขาใหญ่
29 ก.ค. 2553

บริษัท แมนดารินโฮเต็ล เผย ระดมทุน 110 ล้านบาท  สร้งโรงแรมเขาใหญ่ 
บริษัท แมนดารินโฮเต็ล (MANRIN) เปิดเผยว่า คณะกรรมการบริษัท มีมติเห็นชอบให้เพิ่มทุนจดทะเบียนจาก 220 ล้านบาท เป็นทุนจดทะเบียนใหม่ 330ล้านบาท โดยจัดสรรหุ้น จำนวน 11 ล้านหุ้น พาร์หุ้นละ 10 บาท เสนอขายให้ผู้ถือหุ้นเดิมสัดส่วน 2 ต่อ  1 ในราคาพาร์หุ้นละ10 บาท ทั้งนี้ ผู้ถือห้นที่มีสิทธิจองซื้อหุ้นเพิ่มทุนจะต้องมีรายชื่ออยู่ในทะเบียนวันที่  24 ก.ย.นี้ และกำหนดชำระเงินวันที่ 4-8 ต.ค.2553  ส่วนวัตถุประสงค์ของการระดมทุนจำนวน 110 ล้านบาท เพื่อรองรับการขยายธุรกิจของบริษัทที่โรงแรมเขาใหญ่  โดยจะนำเงินจากการเพิ่มทุนมาเป็นค่าใช้จ่ายในการก่อสร้างห้องพักจำนวนประมาณ 300 ห้อง 2 อาคาร และอาคารห้องประชุมที่จุได้ประมาณ 1,200 คน 1 อาคาร และที่เหลือใช้เป็นเงินทุนหมุนเวียนเพิ่มเติมเป็นการเพิ่มสภาพคล่อง ทำให้บริษัทสามารถแข่งขันและสร้างผลกำไรในภาวะเศรษฐกิจที่ดีขึ้นในอนาคต
สำหรับการขายหุ้นในราคาหุ้นละ 10 บาท นับว่าต่ำกว่าราคาในตลาดหลักทรัพย์ที่ซื้อขายบริเวณ 12.10 บาท แต่ผลการดำเนินงานที่ผ่านมายังคงขาดทุนต่อเนื่อง ในไตรมาสแรกปีนี้ขาดทุนถึง 8.4 ล้านบาท  เพิ่มขึ้นเทียบกับช่วงเดียวกันปีก่อนขาดทุน 6.6ล้านบาท